GYILKOS JELENLÉT
Kinyírlak titeket! Mindenkit kinyírok!
Senki nem látott semmit!
Ő itt Dragan Sergowicz.
A bűncselekmény elkövetése után azonnal elrejtőzött.
Itt egy lista azokról a helyekről,
ahol esetleg rejtőzhet.
Saját ingatlanok, céges telephelyek, búvóhelyek, és így tovább.
Ő itt pedig Björn Diemel.
Dragan ügyvédje.
Valószínűleg kapcsolatba fog lépni vele.
Oké, akkor enyém a villa a Bradower-tónál.
Ne is álmodozz! Téged az ügyvédi irodához küldelek.
Igen? Mi az, Möller?
Csak egy gyors kérdés Björn Diemelről. Nem kellemetlen neked ez az egész?
Emiatt ne aggódj! Csak egy suliba jártunk Björnnel, ennyi.
És nem Björnt akarjuk elkapni, hanem Dragan Sergowiczot.
Oké.
Értettem.
Minden rendben, apu?
Minden rendben.
- Mit szólnál egy kis meglepetéshez? - Imádom a meglepetéseket!
Akkor most be kell csuknod a szemedet,
és csak akkor nyithatod ki, amikor kimondom a varázsigét.
Készülj!
Itt is vagyunk.
És kinyithatod.
Apu, mondd ki a varázsigét!
Jól van.
Hókusz, pókusz, fidibusz, nyald a fagyit, ne habozz!
Bármelyiket megkóstolhatod, amelyiket csak akarod, oké?
Apu most elmegy egy kicsit, jó? Szia!
„Hókusz, pókusz”? Mi ez a hülyeség?
Te mondtad, hogy ne keverjem a munkát a magánélettel.
Mi az, meggondoltad magad?
Dehogy.
Jól van.
Köszönöm a segítséget, barátom.
Ő most segít nekem eltűnni,
és majd rajta keresztül üzenek, hogyan vigyétek a bizniszt, oké?
Tegyél róla, hogy a kölyök is beszálljon!
Valami hevesen tiltakozott bennem az ellen,
hogy Emilyt egy kocsiba ültessem ezzel a pszichopatával.
Főnök!
Adjak egy kis vizet az útra?
Nem kell, hamar odaérünk. Na, zárd be!
Zárd be!
Számítottam rá, hogy nem jutok messzire.
De éppen leszaromhangulatban voltam, a pulzusom nagyjából 30 volt,
és a váratlan akadályt egy jó kis gyakorlásnak fogtam fel.
- Diemel úr! - Egy csirke nuggetset kérek.
Nem. Itt én adom a parancsokat.
Szálljon ki! Közúti gépjármű-ellenőrzés.
Közúti gépjármű-ellenőrzést kizárólag közúton lehet végezni.
Ellenben ez itt a mélygarázs rámpája, ami magánterületnek minősül.
És mivel se időm, se kedvem fegyelmi eljárást indítani ön ellen,
csak bökje ki, hogy mit akar!
Jól van.
Látta Dragan Sergowiczot?
Aha, a csomagtartóban van.
Igazán?
Elöl már nem fért el. Ugyebár itt a kislányom.
Azt látom, viszont a gyerekülésnek hátul kéne lennie.
Semmilyen törvény nem írja elő, hogy a gyerekülésnek hátul kell lennie.
Elöl is lehet a gyerekülés,
amennyiben az első ülés légzsákja nem veszélyezteti a gyermeket,
mint például babaülés esetében.
Ez viszont nem babaülés.
Önnek van gyermeke?
- Csak annyit akarok tudni… - Tudja, én mit akarok?
Minőségi időt tölteni a lányommal,
hogy ne zaklassanak olyan zsaruk, akik nem ismerik a törvényt,
és csirke nuggetset.
De itt nem fogom megkapni, amit akarok.
Szóval viszlát!
Menjünk, harapjunk valamit!
Nézd, apu, milyen cuki!
Pihe-puha.
Szuper!
Nyaralni megyek apuval.
Apu a legjobb apa a világon.
Üdv, Egmann kisasszony!
Szia, Björn! Hogy vagy?
Jól. De éppen úton vagyok a kislányommal.
Már mondtam a kollégádnak, hogy semmit sem tudok.
Oké, rövid leszek.
Ha a mai nap folyamán esetleg beszélnél a kedvenc ügyfeleddel, üzenem neki,
hogy soha nem volt még ilyen könnyű megoldani egy gyilkossági ügyet.
- Nem értem, miről beszélsz. - Nem miatta mentél be az irodába?
Nem. Azért mentem be, mert a lányom ügyvédeset akart játszani.
De én csak képeket színezgettem.
Azt hogyan kell játszani?
Akadályozod a nyomozást, és hazudsz a régi cimborádnak?
Nicole, itt van velem Emmi, és mindent hall, amit mondasz.
Szia, Nicole!
Szia, Emily!
Csak mondd meg neki, hogy adja fel magát, oké?
- Sok zűrt megspórolna vele. - Oké. Sajnálom, hogy zűr van.
De Emilyvel próbálunk kimaradni a zűrből.
Jól van, akkor szia!
- Björn! - Csaó!
Apu, mikor érünk már oda?
Hamarosan.
- Most? - Igen, hamarosan.
Most?
- Hamarosan. - Most?
És most érkeztünk meg.
Kiszállás!
Apu, mi van odabent?
Csak munka.
Van egy kis munka a csomagtartóban.
Apu, a munka nem jó.
Első az idősziget, utána a munka.
Na, gyere!
Gyere, apu!
Első az idősziget, utána a munka.
Apu! Gyere már!
Apu a legjobb apa a világon.
Hahó? Hahó!
Engedj ki!
Apu, gyere már!
A legtöbb stressz, amit magunknak okozunk,
a szabadságról alkotott hibás elképzelésünkből fakad.
A szabadság nem azt jelenti, hogy az ember azt tehet, amit csak akar.
Miért, mi ezzel a gond?
Az a feltételezés, hogy muszáj mindig csinálnunk valamit,
az a stressz fő forrása.
Csak ha tudatosítjuk magunkban,
hogy amit nem akarunk megtenni, azt nem kell megtennünk…
csakis akkor válhatunk szabaddá.
Apu!
Gyere, menjünk már úszni!
El kellett mennem egy mindfulnesskurzusra, hogy megtanuljam azt,
amit a kislányom mindig is ösztönösen tudott.
Hogy minden betolakodóval szemben meg kell védenem az időszigetemet.
- Engedj ki! - Apu!
Engedj már ki!
Gyere már!
Amit nem akarok, azt nem kell megtennem.
- Apu! - Szabad vagyok.
Hahó!
Igen!
Gyere, apu!
A nap hátralévő részében a csomagtartó mintha fényévekre lett volna tőlem.
Amikor épp 50 faktoros naptejjel fújtam be Emilyt,
nagyjából 50°C lehetett a Dragant rejtő csomagtartóban.
Egy órával később valószínűleg már jóval több is.
Dragan szervezete izzadással próbálta alacsonyan tartani a hőmérsékletét.
A bőrében kitágultak a vérerek,
hogy a fokozott vérkeringéssel is csökkentse a testhőjét.
Délutánra Dragan vérkeringése valószínűleg már csúcsra pörgött,
és valószínűleg azután nem sokkal az egész keringési rendszere összeomlott.
Talán épp akkortájt, amikor Emilyvel útnak engedtük a papírcsónakot.
Mire Emilyt lefektettem, Dragan valószínűleg már halott volt.
Én eltöltöttem egy csodálatos napot a kislányommal,
Dragan pedig élete utolsó napját töltötte.
BOLDOGSÁG
Az egészben az az irónia,
hogy ő azért főtt meg a csomagtartóban, mert én egész nap semmit se csináltam.
Apu, ébredj! Kelj fel!
Apu, kelj fel!
Még itt vagyunk a tónál!
Nézd, apu! Egy holló.
A holló azt akarja, hogy menjünk reggelizni.
- Ma is megyünk úszni? - Szeretnél úszni?
- Igen. - Hát persze.
Persze, ma is megyünk úszni.
Mit szólsz, együnk fagyit reggelire?
De anyunak egy szót se!
Oké.
Apu, mi ez a fura szag?
Hát, ez…
Ez bizony a munkám a csomagtartóban.
Eltünteted majd onnan?
Hát persze, kicsikém.
Becsszó.
- Egyelőre húzzuk le az ablakot, oké? - Oké.
NEM FOGADOTT HÍVÁSOK - IRODA - DR. DRESEN TONI - ISMERETLEN - NICOLE
Diemel úr! Itt Bregenz.
Mindenki rajtam keresi a maga ügyfelét.
Szevasz, ügyvédkém! Toni vagyok. Azonnal hívj vissza!
Szia, Björn! Itt ismét Nicole.
A múltkor nem tudtunk nyíltan beszélni, de volna még pár kérdésem hozzád.
Thewes vagyok a helyi újságtól.
Szeretnék feltenni önnek pár kérdést Dragan Sergowiczról.
Neked meg mi bajod van? Hívj vissza, különben megbánod!
Biztosan nem, ha így fenyegetőzöl.
Halihó!
Na? Szió! Egy, két, há', és zsupsz!
De nehéz vagy! Nőttél, kislányom?
Igen, egy csomót nőttem!
- Na és milyen volt? - Jó.
Igen? Jó volt?
- Aha. - És mennyire volt jó?
Ilyen jó volt!
Sokat úsztunk, láttam halakat, meg egy fekete hollót.
- És tetszett? - Igen.
- Hiányzott anyu? - Nem.
- Jó volt apuval lenni? - Igen.
- Máskor is legyen ilyen? - Aha.
Tényleg?
- Van kedved játszani? - Aha. De gyere te is!
Jól van.
Köszi.
Iszol egy kávét?
Aha. Miért is ne?
Még sose kellett azon aggódnom, hogyan tüntessek el egy holttestet.
Tudtam, hogy Dragan gyakran csinált ilyesmit,
viszont most pont Dragan testét kellett eltüntetnem.
Basszus! Ez Toni.
Björn!
Szia!
- Már fel se veszed, ha hívlak? - Felvenném.
De képzelheted, milyen sok a dolgom mostanság.
Tyson!
Ezt hogy érted? Azt hiszed, hogy mi egész nap malmozunk?
Szükségünk van Draganra.
Szóval hol van?
Képzeld, pont az a dolgom, hogy ezt senki se tudja.
Oké.
De akkor minden jól alakult?
Igen. Biztonságos helyen van.
- Semmi utasítás? Semmi üzenet? - Semmi. Majd üzen, ha van valami.
Mi a francot tököl Dragan a háború kellős közepén?
Egyáltalán nem tököl. Csak nagyon elővigyázatos.
Szerencsénkre. Nem csitítanád le a kutyádat?
Üzenem Dragannak, hogy Boris őrjöng, és tennünk kell valamit.
Én nem fogok Dragannak dirigálni, érted?
De oké, átadom, hogy sürgős a dolog.
- Így megfelel? - Üzenem, hogy kurva nagy a gáz.
Mi ez a förtelmes bűz?
Romlott hús. Grilleztünk a hétvégén, és a csomagtartóban felejtettem a húst.
Kérsz belőle?
Te normális vagy? Szabadulj meg attól a szartól!
Szerinted hova indultam éppen?
Hogyan telt a hétvége?
A kislányoddal, Emilyvel.
- Jól. Nyugisan telt. - Igen?
Jól van.
Faszba!
Toninak igaza volt. Meg kellett szabadulnom a romlott hústól.
Ez undorító.
Minél jobban kitisztult az elmém és az orrom,
annál jobban tudatosult bennem, hogy az egész testet el kell tüntetnem.
Émelyítő volt a felismerés,
de nem volt más választásom.
Minél hamarabb magam mögött akartam tudni ezt az egészet.
Először is ki kellett szednem a dagadékot a csomagtartóból.
Még a leghosszabb út is egy apró lépéssel kezdődik.
De ha tudatosan teszi meg a lépéseket,
nem fog kimerülni az út végére,
sőt, meg fog könnyebbülni.
Minden lépésnél arra összpontosítson, hogy mi határozza meg az adott lépést!
Most pedig vegyen egy nagy levegőt!
És most kifúj.
És be.
És ki.
A légzés a mindfulness elsődleges eszköze.
Ha erre összpontosítunk, csökkenthetjük a negatív érzések hatását.
Amikor készül megtenni valamit, vizsgálja meg a mögöttes szándékot!
Ezután tegye meg, amire készül, de teljes nyugalommal és odafigyeléssel!
Francba!
A hüvelykujj!
Ahhoz, hogy életben tartsam Dragant, szükségem volt a hüvelykujjára.
Amikor üzenetet küldött az embereinek, mindig lepecsételte a hüvelykujjával.
FÜGGETLEN - RUTIN - AKCIÓ
A gyűrűs ujjára nem volt szükség,
de semmilyen nyomot nem akartam hagyni a bűntény helyszínén.
Rendszerető ember vagyok.
Még akkor is eltüntettem volna az összes nyomot,
ha nem kellett volna tartanom a jogi következményektől.
Itt vannak a képek. Amiket a csónakból csináltam.
Miért nem maradtál ott?
Miután Diemel elment, nem volt mit figyelni.
Tök nyugis a hely.
Mindegy, azért megnézem.
Oké. Szia!
Szia!
TINI - BÉBISZITTER ÚJ ÜZENET
MIKOR JÖSSZ? BENNI MÁR NAGYON HIÁNYOL! ÉS MÁR ÉN IS MENNÉK HAZA!
Hol vagy, Dragan Sergowicz?
Szóval gyilkossá váltam.
Úgy, hogy semmit sem tettem.
Kíváncsi voltam, mit szól mindehhez a lelkiismeretem.
Hosszasan vártam, hogy megszólaljon.
De semmi.
A lelkiismeretem semmi kivetnivalót nem talált benne.
A tétlenségemmel valami jót tettem magamért és Emilyért.
Tehát erkölcsi szempontból nem volt benne semmi kifogásolható.
Megvédtem az időszigetemet,
betartottam a Katharinának tett ígéretem,
és távol tartottam Emilyt Dragan világától.
Plusz így nem kellett többé amiatt aggódnom,
hogy Dragan háborgatná az időszigetemet.
Picsába!
A feliratot fordította: Vécsey Ádám